Tekst foreslået af Kommissionen Ændringer foreslået af ECB (1)

Ændringsforslag 1

Betragtning 6 til forordningsforslaget

»(6) Øget gennemsigtighed i forbindelse med betydelige korte nettopositioner i specifikke finansielle instrumenter vil sandsynligvis være til gavn for både tilsynsmyndigheden og markedsdeltagerne. For aktier, som kan handles i et handelssystem i Unionen, bør der indføres en model i to lag, som giver større gennemsigtighed for betydelige korte nettopositioner i aktier på et passende niveau. Ved en lavere tærskel skal meddelelse om en position ske direkte til de pågældende tilsynsmyndigheder uden offentliggørelse, så de kan overvåge og, om nødvendigt, efterforske short selling, der kan skabe systemiske risici eller udgøre misbrug. Ved en højere tærskel skal positionerne fremlægges offentligt til markedet for at give andre markedsdeltagere nyttig information om betydelige enkeltstående short selling-positioner i aktier.« »(6) Øget gennemsigtighed i forbindelse med betydelige korte nettopositioner i specifikke finansielle instrumenter vil sandsynligvis være til gavn for både tilsynsmyndigheden og markedsdeltagerne. For aktier, som kan handles i et handelssystem i Unionen, bør der indføres en model i to lag, som giver større gennemsigtighed for betydelige korte nettopositioner i aktier på et passende niveau. Ved en lavere tærskel skal meddelelse om en position ske direkte til de pågældende tilsynsmyndigheder uden offentliggørelse, så de kan overvåge og, om nødvendigt, efterforske short selling, der kan skabe systemiske risici eller udgøre misbrug. Ved en højere tærskel skal positionerne fremlægges offentligt til markedet ved brug af en officielt udpeget mekanisme for at give andre markedsdeltagere nyttig information om betydelige enkeltstående short selling-positioner i aktier.«

Begrundelse Offentliggørelse via en officielt udpeget mekanisme er den bedste måde at bidrage til rettidig konsolidering af offentliggjorte data om short selling på. Dette ændringsforslag er forbundet med ændringsforslag 6, for så vidt det udgør en ændring af forordningsforslagets artikel 9, stk. 4.

Ændringsforslag 2

Betragtning 14a til forordningsforslaget (ny)

[ingen tekst] »14a De formater, der anvendes til rapportering og offentliggørelse, bør give mulighed for rettidig konsolidering og vurdering på EU-plan af short selling-positioner, der berører konkrete udstedere. Ensartede standarder for rapportering og offentliggørelse er desuden afgørende med henblik på at sikre en effektiv respons på eventuelle markedsforstyrrelser.«

Begrundelse Ensartede rapporteringsformater er af afgørende betydning for at sikre, at ESMA og de kompetente nationale myndigheder samt, i forhold til deres respektive beføjelser, ESCB og ESRB kan reagere effektivt på eventuelle markedsforstyrrelser. Dette ændringsforslag er forbundet med ændringsforslag 5, for så vidt det udgør en ændring af forordningsforslagets artikel 9, stk. 5 og 6.

Ændringsforslag 3

Betragtning 15a til forordningsforslaget (ny)

[ingen tekst] »15a. Det kan være nødvendigt med udveksling af oplysninger i realtid mellem kompetente myndigheder og ESMA vedrørende korte positioner for at sikre en effektiv udførelse af ESMA's opgaver. Desuden vil udveksling af oplysninger mellem ESMA og centralbanker i ESCB gøre det nemmere at udføre den centralbankfunktion, der består i overvågning og vurdering af finansiel stabilitet. Endelig vil udveksling af oplysninger mellem ESMA og ESRB gøre det nemmere for ESRB at udføre den opgave, der består i afdækning og prioritering af systemiske risici, der kan opstå som følge af udviklinger i det finansielle system.«

Begrundelse Denne nye betragtning vedrører behovet for bredere ordninger for udveksling af oplysninger mellem ESMA og ESCB's centralbanker og mellem ESMA og ESRB. Dette ændringsforslag er forbundet med ændringsforslag 7.

Ændringsforslag 4

Betragtning 27 til forordningsforslaget

»(27) De kompetente myndigheders og ESMA's interventionsbeføjelser til at begrænse short selling, credit default swaps og andre transaktioner bør kun være midlertidige og bør kun udøves i en periode og et omfang, der er nødvendigt for at imødegå den specifikke trussel.« »(27) De kompetente myndigheders og ESMA's interventionsbeføjelser til at begrænse short selling, credit default swaps og andre transaktioner bør kun være midlertidige og bør kun udøves i en periode og et omfang, der er nødvendigt for at imødegå den specifikke trussel. ESMA's samråd med ESRB, før førstnævnte udøver sine egne interventionsbeføjelser eller afgiver sin udtalelse om sådanne foranstaltninger, der skal anvendes af kompetente myndigheder, vil give mulighed for en passende inddragelse af det makroprudentielle perspektiv i de påtænkte interventioner.«

Begrundelse Denne nye betragtning vedrører behovet for et bredere anvendelsesområde for samråd med ESRB om de påtænkte interventionsforanstaltninger, som ESMA eller de kompetente myndigheder har taget initiativ til. Dette ændringsforslag er forbundet med ændringsforslag 10 og 11.

Ændringsforslag 5

Forordningsforslagets artikel 2, stk. 1, litra i).

»i) »udstedte statsobligationer« i) i relation til en medlemsstat: den samlede værdi af statsobligationer udstedt af medlemsstaten eller af medlemsstatens ministerier, departementer, centralbank, organer eller mellemled, som ikke er blevet indfriet ii) i relation til Unionen: den samlede værdi af statsobligationer udstedt af Unionen, der ikke er blevet indfriet« »i) »udstedte statsobligationer« i) i relation til en medlemsstat: den samlede værdi af statsobligationer udstedt eller garanteret af enhederne inden for den offentlige sektor i medlemsstaten , som ikke er blevet indfriet ii) i relation til Unionen den samlede værdi af obligationer udstedt eller garanteret af enhederne inden for den offentlige sektor i Unionen, der ikke er blevet indfriet idet »den offentlige sektor« defineres i overensstemmelse med artikel 3 i forordning (EF) nr. 3603/93 «

Begrundelse Definitionen af statsgældsinstrumenter, der er omfattet af forordningsforslaget, bør være i overensstemmelse med den gældende sekundære EU-lovgivning, dvs. forordning (EF) nr. 3603/93. Denne lovgivningsteknik vil have den fordel, at den udelukker utilsigtede huller, samtidig med at den sikrer, at de gældsinstrumenter, som udstedes af ESCB's centralbanker som led i gennemførelsen af pengepolitikken, ikke klassificeres som statsgældsinstrumenter, hvilket ville være i strid med forbuddet mod centralbankfinansiering af den offentlige sektor i traktatens artikel 123.

Ændringsforslag 6

Forordningsforslagets artikel 9, stk. 4-6

»4. Offentliggørelse af oplysninger som omhandlet i artikel 7 skal ske på en sådan måde, at der sikres hurtig adgang til oplysningerne uden forskelsbehandling. Oplysningerne skal stilles til rådighed for den officielt udpegede mekanisme i aktieudstederens hjemland, som er nævnt i artikel 21, stk. 2 i Europa-Parlamentets og Rådets direktiv 2004/109/EF (2). 5. Kommissionen tillægges beføjelser til at vedtage forskriftsmæssige tekniske standarder, der præciserer, hvilke oplysninger der skal fremlægges efter stk. 1. De forskriftsmæssige tekniske standarder, der er nævnt i første afsnit, vedtages i overensstemmelse med artikel [7 til 7d] i forordning (EU) nr. …/… [ESMA-forordningen]. ESMA forelægger udkast til disse forskriftsmæssige tekniske standarder for Kommissionen senest den [31. december 2011]. 6. For at sikre ensartede betingelser for anvendelsen af stk. 4 tillægges Kommissionen beføjelser til at vedtage gennemførelsesmæssige tekniske standarder, der præciserer de midler, hvormed oplysningerne kan offentliggøres. De gennemførelsesmæssige tekniske standarder, der er nævnt i stk. 1, vedtages i overensstemmelse med artikel [7e] i forordning (EU) nr. …/… [ESMA-forordningen]. ESMA forelægger udkast til disse gennemførelsesmæssige tekniske standarder for Kommissionen senest den [31. december 2011]. »4. Offentliggørelse af oplysninger som omhandlet i artikel 7 skal ske på en sådan måde, at der sikres hurtig adgang til oplysningerne, som fremlægges i standardiserede dataformater, uden forskelsbehandling. ved brug af den officielt udpegede mekanisme i aktieudstederens hjemland, som er nævnt i artikel 21, stk. 2 i Europa-Parlamentets og Rådets direktiv 2004/109/EF (3). Alle offentliggjorte oplysninger skal også være offentligt tilgængelige ved brug af centraliseret adgang til officielt udpegede mekanismer, der er oprettet af ESMA. 5. Kommissionen tillægges beføjelser til at vedtage forskriftsmæssige tekniske standarder, der præciserer, hvilke oplysninger der skal fremlægges efter stk. 1. De forskriftsmæssige tekniske standarder, der er nævnt i første afsnit, vedtages i overensstemmelse med artikel [10 til ]14 i forordning (EU) nr. 1095/2010. Kommissionen skal navnlig tage hensyn til behovet for, at der er mulighed for effektiv konsolidering og vurdering på EU-plan af short selling-positioner, der berører konkrete udstedere. ESMA forelægger udkast til disse forskriftsmæssige tekniske standarder for Kommissionen senest den [31. december 2011]. 6. For at sikre ensartede betingelser for anvendelsen af stk. 4 tillægges Kommissionen beføjelser til at vedtage gennemførelsesmæssige tekniske standarder, der præciserer de midler, hvormed oplysningerne kan offentliggøres. Kommissionen skal navnlig tage hensyn til behovet for, at der er mulighed for rettidig konsolidering og vurdering på EU-plan af short selling-positioner, der berører konkrete udstedere. De gennemførelsesmæssige tekniske standarder, der er nævnt i stk. 1, vedtages i overensstemmelse med artikel 15 i forordning (EU) nr. 1095/2010. ESMA forelægger udkast til disse gennemførelsesmæssige tekniske standarder for Kommissionen senest den [31. december 2011].

Begrundelse Ensartede standarder for rapportering og offentliggørelse er af afgørende betydning for at sikre, at ESMA og de kompetente nationale myndigheder samt, i forhold til deres respektive beføjelser, medlemmerne af Det Europæiske System af Centralbanker (ESCB) og Det Europæiske Udvalg for Systemiske Risici (ESRB), kan reagere effektivt på eventuelle markedsforstyrrelser. Dette ændringsforslag er forbundet med ændringsforslag 1 og 2 (betragtninger).

Ændringsforslag 7

Forordningsforslagets artikel 11

»Artikel 11 Oplysninger, som skal stilles til ESMA's rådighed 1. De kompetente myndigheder skal stille oplysninger i oversigtsform til rådighed for ESMA på kvartalsbasis vedrørende korte positioner med hensyn til aktier eller statsobligationer og udækkede positioner med hensyn til credit default swaps, hvor ESMA er den relevante kompetente myndighed og modtager meddelelser om i henhold til artikel 5-8. 2. For at udføre sine opgaver efter denne forordning kan ESMA til enhver tid anmode om supplerende oplysninger fra en relevant kompetent myndighed i en medlemsstat om korte nettopositioner med hensyn til aktier eller statsobligationer eller udækkede positioner med hensyn til credit default swaps. Den kompetente myndighed skal stille de ønskede oplysninger til rådighed for ESMA senest inden for syv kalenderdage.« »Artikel 11 Oplysninger, som skal stilles til ESMA's rådighed 1. De kompetente myndigheder skal stille oplysninger i oversigtsform til rådighed for ESMA på kvartalsbasis vedrørende korte positioner med hensyn til aktier eller statsobligationer og udækkede positioner med hensyn til credit default swaps, hvor ESMA er den relevante kompetente myndighed og modtager meddelelser om i henhold til artikel 5-8. 2. For at udføre sine opgaver efter denne forordning kan ESMA til enhver tid anmode om, at en relevant kompetent myndighed i en medlemsstat i realtid udveksler de oplysninger, den er i besiddelse af, om korte nettopositioner med hensyn til aktier eller statsobligationer eller udækkede positioner med hensyn til credit default swaps med ESMA. Den kompetente myndighed skal at imødekomme ESMA's anmodninger herom. 3. ESMA kan udveksle de oplysninger, der er modtaget i overensstemmelse med stk. 1 og 2, med medlemmerne af ESCB og med ESRB, hvis dette er nødvendigt for at lette udførelsen af deres respektive funktioner. 4. Senest den [31. december 2011] skal ESMA forelægge Kommissionen en rapport, som gennemgår muligheden for at indføre centraliserede EU-mekanismer til indsamling af oplysninger, der er indberettet efter denne forordning, ved brug af en fælles identifikator af rapporterende enheder og en fælles minimumsklassificering. Disse mekanismer bør give mulighed for fleksibel adgang i realtid til oplysninger til politiske formål, samtidig med at fortroligheden af de modtagne data sikres. Kommissionen udarbejder passende forslag på grundlag af resultatet af denne rapport.«

Begrundelse Fremgangsmåderne for udveksling af oplysninger mellem de kompetente myndigheder og ESMA bør give mulighed for udveksling af oplysninger i realtid, såfremt dette er nødvendigt, for at ESMA kan udføre sine funktioner effektivt. På længere sigt bør ESMA gives automatisk adgang til alle oplysninger, som indberettes efter den foreslåede forordning. I denne henseende bør der iværksættes et arbejde med henblik på at oprette centraliserede EU-mekanismer til indsamling af oplysninger. Disse centraliserede mekanismer vil bidrage til at overvinde de begrænsninger, der er forbundet med anvendelsen af ukoordinerede mikrodatapools, og vil desuden give mulighed for, at de oplysninger, der indsamles efter den foreslåede forordning, kan anvendes i forbindelse med andre foreliggende data, hvorved de rapporterende enheders og de offentlige myndigheders rapporteringsbyrde minimeres. Desuden bør der være udtrykkelige bestemmelser om udveksling af oplysninger mellem ESMA og ESCB's centralbanker. Dette vil lette udførelsen af de centralbankfunktioner, der består i at indsamle statistiske data samt overvåge og vurdere den finansielle stabilitet. Der bør desuden være bestemmelser om udveksling af oplysninger mellem ESMA og ESRB for at lette ESRB's udførelse af den opgave, der består i afdækning og prioritering af systemiske risici inden for det finansielle system. Dette ændringsforslag er forbundet med ændringsforslag 3 (betragtning).

Ændringsforslag 8

Forordningsforslagets artikel 15, stk. 12 (ny)

[ingen tekst] »12. For at sikre ensartede betingelser for anvendelsen af stk. 1 tillægges Kommissionen beføjelser til at vedtage forskriftsmæssige tekniske standarder, der præciserer a) detaljerede egenskaber ved de market making-aktiviteter, der er omfattet af fritagelsen; b) rapporteringsprocedurer i forbindelse med meddelelse om market making-aktiviteter til de kompetente myndigheder og c) porteføljestrukturer og bogføringsprocedurer, som skal anvendes af market makers, så en transaktion tydeligt kan identificeres som enten en market making-transaktion eller en anden transaktionstype, og så bogføringen af transaktioner ikke kan ændres, uden at det meddeles den kompetente myndighed. De forskriftsmæssige tekniske standarder, der er nævnt i første afsnit, vedtages i overensstemmelse med artikel 10-14 i forordning (EU) nr. 1095/2010. ESMA forelægger udkast til disse forskriftsmæssige standarder for Kommissionen senest den [31. december 2011].«

Begrundelse Visse nærmere angivne market making-aktiviteter og aktiviteter på det primære marked er fritaget fra forordningsforslagets ordning for gennemsigtighed og lovgivningsmæssige interventioner. Potentielle tilfælde af misbrug af denne fritagelse bør undgås. Navnlig bør en market makers forretninger for egen regning ikke være omfattet af fritagelsen. Kommissionen bør vedtage de relevante forskriftsmæssige tekniske standarder.

Ændringsforslag 9

Forordningsforslagets artikel 15, stk. 13 (ny)

[ingen tekst] »13. For at sikre ensartede betingelser for anvendelsen af stk. 4 tillægges Kommissionen beføjelser til at vedtage gennemførelsesmæssige tekniske standarder, som sikrer en ensartet anvendelse af fritagelsen for stabiliseringsforanstaltningerne inden for short selling-ordningen. Kommissionen tager navnlig hensyn til behovet for at sikre den smidige funktion af market maker-aktiviteter samtidig med undgåelse potentielt misbrug af market making-fritagelsen. De forskriftsmæssige tekniske standarder, der er nævnt i første afsnit, vedtages i overensstemmelse med artikel 10-14 i forordning (EU) nr. 1095/2010. ESMA forelægger udkast til disse forskriftsmæssige standarder for Kommissionen senest den [31. december 2011].«

Begrundelse Fritagelsen vedrørende stabiliseringsforanstaltningerne i forbindelse med short selling-ordningen defineres med henvisning til definitionen i Unionens ordning for forhindring af markedsmisbrug. Kommissionen bør vedtage gennemførelsesmæssige tekniske standarder, der er specifikt målrettet mod en ensartet anvendelse af denne fritagelse inden for short selling-ordningen. To separate sæt gennemførelsesmæssige tekniske standarder (inden for short selling-ordningen og markedsmisbrugsordningen) er at foretrække for at tage højde for de to situationers særlige kendetegn. Dette er desuden et spørgsmål om korrekt lovgivningsteknik.

Ændringsforslag 10

Artikel 23, stk. 2a, i forordningsforslaget (ny)

[ingen tekst] »2a. Inden ESMA beslutter at indføre eller forlænge en foranstaltning som nævnt i stk. 1, kan ESMA rådføre sig med ESRB. ESMA kan sætte en frist, på mindst 12 timer, for ESRB's svar.«

Begrundelse Et samråd med ESRB vedrørende interventionsforanstaltninger, der er iværksat inden for rammerne af EU's short selling-ordning, vil give mulighed for en passende inddragelse af det makroprudentielle perspektiv i de påtænkte interventioner. Desuden vil et sådant samråd give ESRB mulighed for dels at foretage en kvalificeret og rettidig vurdering af, om det er nødvendigt at anmode om yderligere oplysninger i en konkret situation med henblik på de potentielle systemiske risici, dels at formulere sådanne eventuelle anmodninger på en pragmatisk og konsistent måde. Dette ændringsforslag er forbundet med ændringsforslag 4 (betragtning) og ændringsforslag 11.

Ændringsforslag 11

Forordningsforslagets artikel 24, stk. 4

»4. Inden ESMA beslutter at indføre eller forlænge en foranstaltning som nævnt i stk. 1, skal ESMA, når det er hensigtsmæssigt, rådføre sig med Det Europæiske Udvalg for Systemiske Risici og andre relevante myndigheder.« »4. Inden ESMA beslutter at indføre eller forlænge en foranstaltning som nævnt i stk. 1, skal ESMA, når det er hensigtsmæssigt, rådføre sig med Det Europæiske Udvalg for Systemiske Risici og andre relevante myndigheder. ESMA kan sætte en frist, på mindst 24 timer, for ESRB's svar.«